Quines entitats hi ha en aquest text?
Llucieta Canyà i Martí (la Bisbal d'Empordà, 30 de gener de 1901 - Barcelona, 15 de novembre de 1980) va ser escriptora i conferenciant, representant del feminisme catòlic més conservador. El seu llibre més conegut és L'etern femení, publicat l'any 1934. Va ser la filla gran del matrimoni format per Joaquim Canyà, que feia de pagès i treballava a un magatzem de grans, i Assumpció Martí. Vivien a la Bisbal d'Empordà i van tenir dues filles més, Maria del Remei, que va néixer el 1904 i la petita, Maria Soledat, el 1906. Va estudiar Magisteri i Dret i de ben jove es va traslladar a viure a Barcelona, on el seu caràcter obert i modern encaixaria millor que al seu poble natal. Es va casar en primeres noces l'1 de desembre de 1930 amb Miquel Poal i Aregall, de Sallent, amb qui va tenir un fill, Joaquim, que va néixer poc abans de començar la guerra civil. En Miquel Poal era periodista, crític i autor teatral, novel·lista i assagista. Fou autor de la lletra de la sarsuela Pel teu amor de Josep Ribas (de la que forma part la coneguda cançó Rosó) i va escriure diversos llibres relacionats amb el moviment feminista i probablement en aquest aspecte la influència de Llucieta Canyà va ser important. Poc després de la seva mort, l'any 1936, l'escriptora es va tornar a casar amb Santiago Manresa, un pediatre. Durant els primers anys a Barcelona, Llucieta Canyà va estar vinculada a la Lliga Regionalista i amb només 20 anys va començar a col·laborar en la seva publicació, La Veu de Catalunya, per fer-se càrrec de la secció diària "Món femení". També va col·laborar en altres revistes com Joventut Catalana o D'Ací i d'Allà. La seva secció «Món femení» a La Veu de Catalunya, entre el 1929 i el 1930, és indispensable per conèixer el moviment feminista conservador d'abans de la guerra. D'altra banda, el seu tarannà obert i la seva simpatia, destacada sovint pels qui la van conèixer, la van convertir en un personatge popular, conegut per les seves conferències, on treia profit de la seva capacitat divulgadora.
Llucieta Canyà i Martí : artista_o_autor, Barcelona : Entitat_Geopolítica, Joaquim Canyà : persona, Assumpció Martí : persona, Maria del Remei : persona, Maria Soledat : persona, Miquel Poal i Aregall : artista_o_autor, Sallent : Entitat_Geopolítica, Joaquim : persona, Miquel Poal : artista_o_autor, Josep Ribas : artista_o_autor, Llucieta Canyà : artista_o_autor, Santiago Manresa : persona, Lliga Regionalista : partit_polític, La Veu de Catalunya : mitjans_massius, Món femení : obra_escrita, Joventut Catalana : mitjans_massius, la Bisbal d'Empordà : Entitat_Geopolítica, L'etern femení : obra_escrita, Pel teu amor : música, Rosó : música, D'Ací i d'Allà : mitjans_massius